เจษฎาภรณ์ ผลดี

เจษฎาภรณ์ ผลดี (เกิด 5 มิถุนายน พ.ศ. 2520) ชื่อเล่น ติ๊ก เป็นนักแสดงชายชาวไทย มีผลงานการแสดงและได้รับรางวัลมากมาย ในปี พ.ศ. 2540 เขามีผลงานสร้างชื่อจากภาพยนตร์เรื่อง 2499 อันธพาลครองเมือง ในบท แดง ไบเล่ ซึ่งประสบความสำเร็จทั้งด้านรายได้และเสียงวิจารณ์ และยังทำให้เขาได้รับรางวัล ไทยแลนด์ บล็อกบัสเตอร์ เอนเตอร์เทนเมนท์ อวอร์ด สาขานักแสดงหน้าใหม่ยอดเยี่ยม

**ประวัติ**
เจษฎาภรณ์ ผลดี เกิดเมื่อวันที่ 5 มิถุนายน พ.ศ. 2520 เป็นพี่คนโตมีน้องชาย 2 คน โดยมีตั้น พิเชษฐ์ไชย ผลดี  เป็นน้องคนรอง ติ๊กสมรสกับ สิตมน แตงสุวรรณ (พีช ) เมื่อวันที่ 9 กรกฎาคม พ.ศ. 2552 ปัจจุบันมีบุตรชายสองคน คือ เด็กชายเจษบดินทร์ ผลดี (น้องเต็นท์) และเด็กชายเจษตริณณ์ ผลดี (น้องตริณณ์)
ด้านการศึกษาติ๊ก เจษฎาภรณ์จบการศึกษาระดับชั้นประถมศึกษาจากโรงเรียนพันธะศึกษา และระดับชั้นมัธยมศึกษาจากโรงเรียนโยธินบูรณะ และสำเร็จการศึกษาระดับปริญญาตรีจากคณะวิศวกรรมศาสตร์ สาขาวิชาอุตสาหการ มหาวิทยาลัยหอการค้าไทย และเมื่อวันที่ 16 ธันวาคม พ.ศ. 2557 ได้เข้ารับพระราชทานปริญญาวิทยาศาสตรดุษฎีบัณฑิตกิตติมศักดิ์ สาขาวิทยาการสิ่งแวดล้อมและทรัพยากรธรรมชาติ จากคณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
เขาเริ่มเข้าวงการบันเทิงขณะศึกษาอยู่ที่มหาวิทยาลัยหอการค้าไทย โดยรับเป็นพรีเซ็นเตอร์โฆษณาทางโทรทัศน์และภาพนิ่งสำหรับงานโฆษณา ก่อนที่ผู้กำกับอุ๋ย นนทรี นิมิบุตรจะได้มาเห็นเขาในสตูดิโอและทาบทามให้เขาเล่นเป็นพระเอกในภาพยนตร์เรื่อง 2499 อันธพาลครองเมือง ในบท "แดง ไบเล่ย์" ซึ่งประสบความสำเร็จเป็นประวัติการณ์ทั้งด้านรายได้และเสียงวิจารณ์ นับเป็นภาพยนตร์ที่ปลุกกระแสหนังไทยที่อยู่ในช่วงซบเซาให้กลับมา และเป็นการแจ้งเกิดให้กับตัวเขา จากนั้นเขาก็มีผลงานเรื่อยมาทั้งงานถ่ายแบบ/เดินแฟชั่น, แสดงละครโทรทัศน์, และเป็นพรีเซนเตอร์ให้กับสินค้าแบรนด์ต่าง ๆ ติ๊กเป็นนักแสดงชายที่ได้รับความนิยมสูงและยาวนาน เห็นได้จากผลการสำรวจทั่วประเทศ อาทิ สวนดุสิตโพล เป็นดาราชายที่ประชาชนชื่นชอบอันดับ 1 ในปี 2544, 2545, 2546, 2547, 2557, 2559, 2560  อันดับ 2 ในปี 2548, 2549, 2553, 2558  เอแบคโพล ดาราชายไทยที่เป็นที่ชื่นชอบมากที่สุด อันดับ 1 ปี 2549, 2553 และนิด้าโพลดาราชายแห่งปีอันดับ 3 ปี 2557 
นอกจากจะเป็นนักแสดงอิสระที่โด่งดังแล้ว ติ๊กยังรักการท่องเที่ยวธรรมชาติเป็นพิเศษ ในปี 2548 ติ๊กและตั้นในนามบริษัทสบายดีคลับสตูดิโอได้เป็นโปรดิวเซอร์จัดทำรายการท่องเที่ยวเชิงอนุรักษ์ เนวิเกเตอร์ ทางช่อง 3 โดยติ๊กทำหน้าที่เป็นพิธีกรรายการ นอกจากนี้ติ๊กยังเป็นวิทยากรรับเชิญบรรยายเกี่ยวกับการท่องเที่ยวเชิงอนุรักษ์ในสถานศึกษาและองค์กรหลายแห่งมาตลอด ซึ่งรายการของเขาและตัวเขาได้รับรางวัลจากสถาบันต่าง ๆ ด้วย

**จุดยืนทางการเมือง**
ติ๊ก  เจษฎาภรณ์ สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563   และยังแสดงความคิดเห็นในช่วงการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 

**ผลงาน**

**ภาพยนตร์**

**ละครโทรทัศน์**

**ผู้จัดละครและผู้กำกับ**
ผลงานละครโทรทัศน์ทั้งหมดในฐานะผู้จัดละครและผู้กำกับละคร บริษัท ดรีมเมอร์ โซไซตี้ ครีเอชั่น จำกัด  (Dreamers Society Creation)

**ผลงานอื่น ๆ**

**ละครสั้นและภาพยนตร์**
 ปี 2548 - ละครเทิดพระเกียรติ "คิดถึงสมเด็จย่าแม่ฟ้าหลวง" ออกอากาศ 15 กรกฎาคม 2548 ททบ. 5- ปี 2549 - สารคดีดนตรีเล่าเรื่องเทิดพระเกียรติทรงครองสิริราชสมบัติครบ 60 ปี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ออกอากาศธันวาคม 2549 ททบ.5 และ ธันวาคมปี 2550 ออกอากาศที่ช่อง 7 สี- ปี 2551 - รักริทึ่ม มิวสิเคิลซิทคอมเรื่องแรกของไทย, แสดงนำและหนึ่งในทีมสร้างสรรค์- ปี 2552 - ภาพยนตร์สั้นเฉลิมพระเกียรติ “กษัตริย์นักพัฒนา” ตอน “หญ้าแฝก”- ปี 2552 - กำกับและเป็นหนึ่งในพิธีกรละครเทิดพระเกียรติ "ศรัทธา ปาฏิหาริย์" Docudrama Variety  ในโครงการ  "รวมใจคนไทยรักแผ่นดิน  ปี 5" ให้แก่บริษัทแชนแนล ซี- ปี 2554 - กำกับ เขียนบทและดำเนินรายการให้กับภาพยนตร์สั้นของปตทในโครงการ"พลิกใจ" รักษ์ป่าสร้างคน ๘๔ ตำบลวิถีพอเพียง- ปี 2559 - ร่วมแสดงในโชว์หมู่ของโน้ต อุดม แต้พานิช- ปี 2560 - ภาพยนตร์สั้น"สายน้ำของพ่อ"โดยกรมชลประทาน, คลิปสั้น"รักษ์น้ำในแบบของคุณเพื่ออนาคตที่ยั่งยืน" โดย Coca-Cola Thailand- ปี 2561 - การร่วมเป็นผู้จัดละครครั้งแรกในละคร ด้วยแรงอธิษฐาน

**พิธีกร**
 เนวิเกเตอร์ วันที่ 6 เมษายน 2548 - 8 เมษายน 2562 ออกอากาศทุกวันหยุดนักขัตฤกษ์ (ช่อง 3) และวันที่ 5 มกราคม 2568 เป็นต้นไป ออกอากาศทุกวันอาทิตย์ (ช่องไทยพีบีเอส)- เจ้าป่าเข้าเมือง วันที่ 24 สิงหาคม 2561 - 25 มิถุนายน 2565 ทางช่องยูทูบ เจ้าป่าเข้าเมือง

**มิวสิกวิดีโอ**
 เพลง ง่ายเกินไป (หิน เหล็ก ไฟ)- เพลง พูดลาสักคำ (ไมเคิล สวัสดิ์เสวี)      - เพลง ใจละลาย (ซาซ่า) 	- เพลง คนในนิยาย (ปาน ธนพร, โฟร์ท นฤมล และ เปียนโน สุพัณณดา)- เพลง รักแท้แพ้ใกล้ชิด (ปาน ธนพร)- เพลง ขอเลวแค่นี้ (ปาน ธนพร)- เพลง เกมของผู้แพ้ (นัท มีเรีย)            				- เพลง ผมแอบชอบคุณ (นภ พรชำนิ)- เพลง คนข้างล่าง (เบน ชลาทิศ)- เพลง ที่แห่งนี้ (P.O.P.)- เพลง ความรักจงเจริญ	(ฟาเรนไฮต์)        			- เพลง จำ (Sleeper One)  - เพลง ข่าวร้ายหรือเปล่า (วสันต์ โชติกุล)     - เพลง รัก(LOVE) (ดัง พันกร featuring BoyzIIMen)

**เพลง**
 เพลง รัก ประกอบละครเรื่อง ปริศนา- เพลง บอกเลิฟ ประกอบละครเรื่อง ตกกระไดหัวใจพลอยโจน- เพลง เริงราตรี 49 ของวง Sleeper I - Finale- เพลง รักรึเปล่า ประกอบมิวสิเคิลซิทคอม รักริทึ่ม ตอนที่ 18- เพลง ทึ่มรึรัก ประกอบมิวสิเคิลซิทคอม รักริทึ่ม ตอนที่ 34

**พากย์เสียง**
 Legend of the Sacred Stone เป็น สู้หวนเจิน (2544)

**รางวัล**
ปี 2540	- รางวัลไทยแลนด์ บล็อกบัสเตอร์ เอนเตอร์เทนเม้นท์อวอร์ด สาขานักแสดงหน้าใหม่ยอดเยี่ยม จากภาพยนตร์เรื่อง “2499 อันธพาลครองเมือง” 
ปี 2543 - รางวัลพระสุรัสวดี พระราชทาน (พิเศษ) สาขาต่อต้านยาเสพติด 
ปี 2544- รางวัลเข็มกลัดเกียรติยศ จากสำนักงาน ป.ป.ส. และสำนักนายกรัฐมนตรี เข้ารับมอบจาก พลเอกชวลิต ยงใจยุทธ รองนายกรัฐมนตรี สาขานักแสดงภาพยนตร์ที่ประพฤติตนเป็นแบบอย่างที่ดีของเยาวชน เข้าร่วมกิจกรรมเพื่อป้องกันและแก้ไขปัญหายาเสพติดอย่างสม่ำเสมอ ที่ทำเนียบรัฐบาล- รางวัล " Man At His Best " ในฐานะบุคคลที่ประสบความสำเร็จในการทำงาน สาขาด้านการแสดง จัดโดยนิตยสาร Esquire ประเทศไทย
ปี 2545- ได้รับการคัดเลือกให้เป็นทูตท่องเที่ยวและเป็นพรีเซ็นเตอร์ภาพยนตร์โฆษณาให้กับ องค์การส่งเสริมการท่องเที่ยวแห่งประเทศไทย ( ททท. ) ในแคมเปญ “เที่ยวทั่วไทย ไปได้ทุกเดือน” พร้อมเข้ารับมอบโล่ห์จาก นายสมศักดิ์ เทพสุทิน รองนายกรัฐมนตรี ที่ทำเนียบรัฐบาล- รางวัล STAR ENTERTAINMENT AWARDS ครั้งที่ 1 สาขานักแสดงนำฝ่ายชายยอดเยี่ยม ประเภทละครโทรทัศน์ จากละครเรื่อง “ตะวันตัดบูรพา”- รางวัล ELLE STYLE AWARDS 2002 ครั้งที่ 2 จากการโหวตของประชาชนให้เป็นสุดยอดแห่งสไตล์ ประเภทนักแสดงนำฝ่ายชาย จัดโดยนิตยสาร ELLE ประเทศไทย- รางวัล “เสื้อทองคำ” สาขาภาคบันเทิง จัดโดยสมาคมช่างตัดเสื้อแห่งประเทศไทย เข้ารับจากองคมนตรี พลเอกพิจิตร กุละวณิชย์- รางวัลโหวดอวอร์ด ประจำเดือนพฤษภาคม ในฐานะนักแสดงนำ ฝ่ายชายอันดับ 1 จากละคร “ตกกะได…หัวใจพลอยโจน” โดยรายการวิทยุเรดิโอโหวต 93.5- เข็มเกียรติยศจาก ทูลกระหม่อมหญิง อุบลรัตน์ ราชกัญญา ในโอกาสร่วมพิธีเผา ยาเสพติด ในวันต่อต้านยาเสพติดโลกวันที่ 26 มิถุนายน 2545 จ. อยุธยา- รางวัล “เพชรสยาม” ประจำปี 2545 ประเภทบุคคลตัวอย่าง ที่สนับสนุนและส่งเสริมศิลปวัฒนธรรมไทย จากสำนักศิลปวัฒนธรรม สถาบันราชภัฏจันทรเกษม- รางวัล TOP AWARDS ในฐานะนักแสดงนำฝ่ายชายยอดเยี่ยม จากละครเรื่อง“ร้อยเล่ห์ เสน่ห์ร้าย” ทางช่อง 5 โดย เอ็กแซก จัดโดย นิตยสารทีวีพูล- รางวัลแฮมเบอร์เกอร์อวอร์ดส์ ครั้งที่ 1 สาขา นักแสดงชายยอดเยี่ยม จากละครเรื่อง ร้อยเล่ห์เสน่ห์ร้าย
ปี 2546- รางวัล TOP AWARDS ในฐานะนักแสดงนำฝ่ายชายยอดเยี่ยม จากละครเรื่อง เลือดขัตติยา
ปี 2547- รางวัล TOP AWARDS ในฐานะนักแสดงนำฝ่ายชายยอดเยี่ยม จากละครเรื่อง นางสาวจริงใจกับนายแสนดี- รางวัลเมฆขลา สาขา นักแสดงนำฝ่ายชายยอดเยี่ยมละครหรรษาตลก เรื่อง นางสาวจริงใจกับนายแสนดี
ปี 2549- รางวัล คมชัดลึกอวอร์ด ในฐานะดาราชายยอดนิยม ปี 2549
ปี 2550- รางวัล OK! Awards 2007 สาขา Female Heartthrob จัดโดยนิตยสาร OK! (ประเทศไทย)
ปี 2551- รางวัล นักแสดงนำฝ่ายชายยอดนิยม 2008 โดยนิตยสาร สุดสัปดาห์- ได้รับการโหวต เป็นอันดับ 1 ที่สาว ๆ ชาวไต้หวันอยากแต่งงานด้วย จากละคร เลือดขัตติยา
ปี 2553- รางวัลลูกโลกสีเขียว ครั้งที่ 12 ประจำปี 2553 รางวัลประเภทสื่อมวลชน จากรายการสารคดีโทรทัศน์ “เนวิกเกเตอร์”- รางวัลสีสันบันเทิงอวอร์ด - นักแสดงนำชายยอดนิยมแห่งปี 2010- รางวัล“ดาราชายยอดนิยม” The Most Poplar Actor of Sudsapda’s Young & Smart 2010 Awards- รางวัล TOP AWARDS สาขานักแสดงนำฝ่ายชายยอดเยี่ยม จากละครเรื่อง วนิดา - รางวัลคมชัดลึกอวอร์ด ครั้งที่ 8  สาขานักแสดงชายยอดนิยม- รางวัลรางวัลโทรทัศน์ทองคำครั้งที่ 25 สาขาดารานำชายดีเด่น จากละครเรื่อง วนิดา 
ปี 2554- รางวัลระฆังทอง ครั้งที่ 4 "บุคคลแห่งปี"ี - รางวัล“ผู้ดำเนินรายการยอดนิยม” จากรายการเนวิเกเตอร์ โดย Sudsapda’s Young & Smart 2011 Awards
ปี 2555- รางวัล"พระกินรี ประจำปี ๒๕๕๕” – คนดี คิดดี สังคมดี ตามรอยพระยุคลบาทฯ จัดโดยสมัชชานักจัดรายการข่าววิทยุ โทรทัศน์ หนังสือพิมพ์แห่งประเทศไทย- รางวัล“Thailand Sustainable Tourism Awards 2011” ผู้สนับสนุนและส่งเสริมการท่องเที่ยวอย่างยั่งยืน โดย องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.)- รางวัล “พิฆเนศวร” ครั้งที่ ๑ - จากรายการเนวิเกเตอร์ "รายการส่งเสริมอนุรักษ์สิ่งแวดล้อมดีเด่น" รางวัลวิทยุโทรทัศน์แห่งชาติ ประจำปี ๒๕๕๕ จัดโดยสมัชชานักจัดรายการข่าววิทยุโทรทัศน์หนังสือพิมพ์แห่งประเทศไทย (สว.นท)- รางวัล “หนุ่มหล่อในสายตาผู้ชาย” Male Hot Stuff Award จัดโดยนิตยสาร OK! Magazine (Thailand)
ปี 2557- สยามดารา สตาร์ส อวอร์ดส์ 2014 สาขานักแสดงนำชายยอดเยี่ยมสาขาละครโทรทัศน์ จากละครเรื่อง อย่าลืมฉัน ทางช่อง 3- โอเค อวอร์ด 2014 สาขาผู้ชายที่หล่อที่สุดในสายตาผู้ชาย
ปี 2558- โอเค อวอร์ด 2015 สาขาผู้ชายที่หล่อที่สุดในสายตาผู้ชาย
ปี 2559- รางวัล “สุดยอดครอบครัวต้นแบบ” - ครอบครัวผลดี “คุณติ๊ก – คุณพีช” จัดโดยนิตยสาร Amarin Baby & Kids    - รางวัล “สุดยอดคุณพ่อต้นแบบ” – คุณติ๊ก เจษฎาภรณ์ จัดโดยนิตยสาร Amarin Baby & Kids
 ปี 2560- รางวัล “พิฆเนศวร” ครั้งที่ 5 - นักแสดงนำชายยอดเยี่ยมจากเพลิงนรี
*รางวัล ต้นแบบการอุทิศตน สร้างคุณค่าในตนเอง Self – worth จากสถาบันพัฒนาศักยภาพ (Potential club)
*รางวัลผู้อุทิศตนเพื่อสิ่งแวดล้อมปี 2560  สาขาศิลปินเพื่อสิ่งแวดล้อม จากมูลนิธิสิ่งแวดล้อมศึกษา

**ปี 2562**
 โล่เกียรติคุณ "ทูตคิดใส ไอดอล ด้านสิ่งแวดล้อม" งานคิดใสไทยแลนด์ซีซั่น 5

**อ้างอิง**

**แหล่งข้อมูลอื่น**
 01113
*JesdapornPholdee- เจษฎาภรณ์ ผลดีfix-attempted=yes - navigatorTikTun
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยหอการค้าไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักเดินทาง
หมวดหมู่:นักสำรวจชาวไทย
หมวดหมู่:นักอนุรักษ์ธรรมชาติ
หมวดหมู่:บุคคลจากโรงเรียนโยธินบูรณะ
หมวดหมู่:นักแสดงชายชาวไทยเชื้อสายจีน
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564